CELEX: 32013R0458
Language: hu
Date: 2013-05-16 00:00:00
Title: A Bizottság 458/2013/EU végrehajtási rendelete ( 2013. május 16. ) az 1234/2007/EK tanácsi rendeletnek a tojás forgalmazása tekintetében történő alkalmazására vonatkozó részletes szabályok megállapításáról szóló 589/2008/EK rendelet helyesbítéséről

17.5.2013   
            
            
               HU
            
            
               Az Európai Unió Hivatalos Lapja
            
            
               L 133/17
            
         A BIZOTTSÁG 458/2013/EU VÉGREHAJTÁSI RENDELETE
   (2013. május 16.)
   az 1234/2007/EK tanácsi rendeletnek a tojás forgalmazása tekintetében történő alkalmazására vonatkozó részletes szabályok megállapításáról szóló 589/2008/EK rendelet helyesbítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 121. cikke d) pontjára, összefüggésben 4. cikkével,
   mivel:
   
               (1)
            
            
               Az 589/2008/EK bizottsági rendelet (2) részletes szabályokat állapít meg az 1234/2007/EK tanácsi rendeletnek a tojás forgalmazása tekintetében történő alkalmazására vonatkozóan. A „tétel” kifejezésnek a szóban forgó rendelet 1. cikkében szereplő mmeghatározása pontosításra szorul annak érdekében, hogy ne hagyjon teret különböző értelmezéseknek, ezáltal pedig eltérő tagállami gyakorlatoknak.
            
         
               (2)
            
            
               Az 589/2008/EK rendeletet ezért ennek megfelelően helyesbíteni kell.
            
         
               (3)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 589/2008/EK rendelet 1. cikke második albekezdésének i. pontja helyébe a következő szöveg lép:
   
      „i.   »tétel«: egy és ugyanazon termelési helyről vagy csomagolóközpontból származó, egy helyen lévő, egy és ugyanazon tojásrakási, minőségmegőrzési vagy csomagolási dátummal ellátott, ugyanazon típusú baromfitartásból származó, osztályozott tojás esetén ugyanazon minőségi és tömegosztályba tartozó, csomagolt vagy ömlesztett tojás;”
   
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 16-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 163., 2008.6.24., 6. o.